་གི་གླུ་བླངས་པ་ལ་བརྟེན་ནས།ད་སྟོང་གསུམ་གྱི་འཇིག་རྟེན་ཐམས་ཅད་ལྡེག་ལྡེག་འཁྲུག་ཅིང་འུར་འུར་ཆེམ་ཆེམ་དུ་གཡོ་ཞིང་འགུལ་བ
དང་ལྷན་ཅིག་ཕྱོགས་བཅུའི་སངས་རྒྱས་བྱང་སེམས་སྐྱེ་འགྲོ་སེམས་ཅན་ཁྱད་པར་དུ་སྣང་ཞིང་སྲིད་པའི་ལྷ་ཕྲིན་ཐམས་ཅད་བདག་གི་དབང་དུ་འདུས་པར་བསམས་ལ་ཐུན་བཞིར་ཕྲིན་ལས་བཞིའི་ཚུལ་དུ་སྔར་བཞིན་བཟླའོ།།དེ་
ལྟར་བདུན་ཕྲག་བཞི་ཚེས་བརྒྱད་ཀྱི་དགོངས་ཐུན་གྱིས་རྫོགས་ཤིང་།རྟགས་ནི།རྩ་བར།དེ་ལྟར་བཟླས་པས་དངོས་སམ་རྨི་ལམ་དུཿམཆོག་དང་ཐུན་མོང་དངོས་གྲུབ་བསམ་མི་ཁྱབཿ།མངོན་སུམ་རྟགས་ནི་
སེམས་ཉིད་གསལ་དག་རྟོགསཿཆོས་ཉིད་རང་བྱུང་དང་གསལ་རྒྱུད་ལ་འཆར་ཿཁྲོ་གཏུམ་ང་རྒྱལ་དགྲ་བགེགས་བར་ཆོད་འཇོམ་སཿབར་གཅོད་གདུག་པའི་ཚོགས་རྣམས་བརླག་པར་འགྱུརཚེ་ཡི་རིག་འཛིན་
དངོས་གྲུབ་ཐོབ་པར་འགྱུརཿཞེས་གསུངས་ཤིང་།རྒྱས་པར་ན་ཕྱི་ནང་རྟགས་ཀྱི་རིམ་པའི་ནང་དུ་བལྟའོ།།འདི་ཉིད་སྤྱིར་བླ་མའི་གསང་བསྒྲུབ་ཟབ་མོ་དང་ཁྱད་པར་རྫོགས་ཆེན་ཁོ་ན་དང་འབྲེལ་བས་གནས་ལུགས་ཀྱི

ངང་ནས་བཟླས་པ་བྱས་ན་གསང་སྔགས་གཞན་ལྟར་དམིགས་པའི་འཕྲོ་འདུ་ཟ་ཟི་མང་པོས་མི་གཡེང་ཞིང་།རྩེ་གཅིག་ཏུ་བརྩོན་འགྲུས་དྲག་པོས་ཉམས་སུ་བླངས་ན་དགེ་སྦྱོང་རིག་པ་དྲངས་སྙིགས།
ཕྱེད་ཅིང་གསལ་སྟོང་འཛིན་མེད་ཀྱི་ཉམས་མྱོང་ཁྱད་པར་ཅན་སྐྱེ་བར་འགྱུར་ཏེ།རྩ་བར།སྒོམ་པ་ལས་ལེ་ལོ་སྤངས་ལ་སྒྲུབ་པ་བྱཿབརྩོན་འགྲུས་དྲག་པོས་དངོས་གྲུབ་མྱུར་དུ་ཐོབཿཉམས་ལེན་དྲག་པོར་རིག་པ།
ངས་སྙིགས་ཕྱེདཿསེམས་ཀྱི་རང་བཞིན་ཆོས་ཉིད་དཀྱིལ་འཁོར་ནཿཐུགས་དགོངས་བརྗོད་བྲལ་མཁའ་དབྱིངས་རྣམ་དག་ཀློངཿརང་བྱུང་རང་གསལ་སྟོང་པ་འཛིན་པ་མེདཿསྐྱེ་མེད་ཀ་དག་ཟེང་ཐལ
གནས་ལུགས་ལཿགཟུང་འཛིན་ཞེ་ན་ཆགས་ཐག་པ་བཅད་ལ་བཞགཿདེ་ལྟར་ཤེས་ན་ཀུན་གྱི་སྲོག་རྩ་ཟིནཿཞེས་དང་།ཉམས་ལེན་གསལ་སྟོང་འཛིན་མེད་དང་ཉིད་ལསཿདྲག་ལ་ངར་ལྡན་
རིག་པ་མདུང་སློང་གིཿདབང་པོ་ཧུ་རེ་ཐོན་རིག་པ་གཟེངས་བསྟོད་ལཿཁམས་གསུམ་ཟིལ་གནོན་བླ་མའི་རྣལ་འབྱོར་བསྒོམཿཉམ་ང་བག་ཚ་རྣམ་རྟོག་བློ་ཡིས་བསྒྱུརཿཞེན་འཁྲིས་ཆགས་སྡང
ཤེས་པའི་འཁྲིབ་བཅདཿབརྟུལ་ཞུགས་དྲག་པོ་སྲིན་པོ་ངར་དབྱངས་ལཿགཏུམ་སྒྲ་དྲག་པོ་རྡོ་རྗེའི་འགྱིང་གྲུ་ཡིསཿཧཱུྃ་སྒྲ་བརྩེགས་མ་དང་ལྡན་ཐོག་ལྟར་བཟླཿདལ་བར་བཟླས་པའི་ཡོན་ཏན་བས་མ་ཡས།

ཞེས་གསུངས་པའི་ཕྱིར་རོ།།འདི་ཡན་ཆད་དུ་བདུན་ཕྲག་རེ་རེའི་དམིགས་པ་རྣམས་རབ་ཏུ་རང་གི་བླ་མའི་མཆེད་གྲོགས་དམ་ཚིག་གཙང་བ་ཞིག་གིས་བདུན་མཚམས་སུ་སྤྲོ་དགོས་པ་ཕྱག་བཞེས་སུ་ཡོད།དེ
ནས་ད་དངོས་གྲུབ་བླང་བ་ནི།རྟགས་བྱུང་དངོས་གྲུབ་བླང་ཐབས་ལས།དེ་ནས་དངོས་གྲུབ་བླང་བར་བྱ་བ་ནིཿནོར་རྫས་ཅི་ཡོད་ཚོགས་ཀྱི་འཁོར་ལོ་བསྐོརཿརིན་ཆེན་སྤྱན་གཟིགས་ཞལ་ཟས་སྣ་ཚོགས་དང་བྷརིན་ཆེན་
འབར་བའི་གཏོར་མ་ཚོགས་ཀྱིས་བསྐོརཿདར་ཟབ་གདུགས་ཕུབ་བླ་བྲེ་རྒྱན་དུ་བྲིསཿཞེས་གསུངས་པ་ལྟར།ཚེས་བརྒྱད་ཀྱི་སྔ་དྲོ་ནས་མཆོད་གཏོར་ཚོགས་འཁོར་སོགས་དང་དངོས་གྲུབ་ཀྱིས་རྫས་བཟའ་བཅའ་
བཏུང་བའི་དངོས་པོ་གང་འབྱོར་བཤམ།བླ་བྲེ་སྤྱན་གཟིགས་སོགས་བཀོད་པ་མཛེས་ཤིང་བག་དྲོ་བར་བྱ།སྲོད་ཐུན་ནས་བཟུང་ཆོ་ག་ཐུན་བཞིར་བྱ་དགོས་ཏེ།གཞུང་དེ་ཉིད་ལས།རྡོ་རྗེ་སློབ་དཔོན་ཡི་དམ་མཁའ
འགྲོ་ལཿསེར་སྣ་སྤངས་པའི་ཚོགས་མཆོད་དུས་བཞིར་འབུལཿདངོས་གྲུབ་བླང་བའི་སྙིང་པོ་བཟླས་པ་དང་ཿརྟགས་བསྟོད་དང་ནི་དོན་བསྟོད་ལ་སོགས་པའིཿབསྟོད་པ་བྱ་ཞིང་དངོས་གྲུབ་སྩོལ་ཞེས་བརྗོདཉྩ།
ཅེཅེས་གསུངས་པའི་ཕྱིར།སྔོན་འགྲོ་གཟེར་ལྔ་ནས་བཟུང་བཟླས་པའི་བར་ཐུགས་སྒྲུབ་ཀྱི་ཕྲིན་ལས་རྒྱས་པར་བཏང་ཞིང་།ལུས་དཀྱིལ་སྒོམ་ཚུལ་སོགས་མཐའ་དཔྱོད་ཐམས་ཅད་ཁོ་བོས་བརྩམས་པའི་ཕྲིན་ལས་ཀྱི

རྣམ་ངེས་ལྟར་ལེགས་པར་བསྒོམ།གཏོར་མ་བྱིན་རླབས་དུས་མཆོད་རྫས་སུ་ཤེས་པ་དང་།མངོན་རྟོགས་སྐབས་དཔལ་གཏོར་ལྷར་གསལ་འདེབས་ཤིང་སྤྱན་འདྲེན་མཆོད་བསྟོད་སོགས་ཚུལ་
ལྡན་དུ་དགོས་སོ།།དེ་ཡང་འདོད་ཡོན་གྱི་ལྷ་མོས་བསྐོར་བར་བསམས་པས་ལྷ་དང་མཆོད་རྫས་གཉིས་ཀ་ལྷུན་གྲུབ་ཏུ་འབྱུང་བ་ཡིན་ནོ།།བཟླས་པའི་སྐབས་ཕྲེང་བ་ལ་སུམ་བརྒྱའམ་ཉེར་གཅིག་གི་གྲངས་འཛིན་ཅིང་།
དེ་དེ་ཡང་ཐོག་མར་ཞི་བ་ཤམ་བུའི་བཟླས་པ་ཧཱུྃ་གཅིག་མ་བརྒྱ་རྩའི་རིང་བདུན་ཕྲག་དང་པོའི་དམིགས་པ་བྱ།དེ་རྗེས་བརྒྱ་རྩའི་རིང་བདུན་ཕྲག་གཉིས་པའི་དམིགས་པ་དང་བསྟུན་དྲག་པོའི་ཧཱུྃ་ཉིས་བརྩེགས་སུ་བཟླ།དེ་རྗེས་
ཧྲཱིཿཞེས་བརྗོད་པས་ཧཱུཾ་རྣམས་མཁའ་འགྲོར་བསྒྱུར་ཏེ་དབང་གི་ཧཱུྃ་ལྔ་བརྩེགས་བརྒྱ་རྩའི་རིང་བདུན་ཕྲག་གསུམ་པའི་དམིགས་པ་བྱེད།ཉི་ཤུ་རྩ་གཅིག་གི་སྐབས།རྒྱས་པའི་ཧཱུཾ་བདུན་བརྩེགས་ལན་གསུམ་གྱི་
རིང་བདུན་ཕྲག་བཞི་པའི་དམིགས་པ་བྱའོ།།འདི་ཡང་རིག་བཟོ་ལྟ་བུ་མ་ཡིན་ཏེ།བྱིན་རླབས་ཐུགས་རྗེའི་དབང་ལྔ་ལས།བསྙེན་པ་སུམ་བརྒྱ་ཉེར་གཅིག་གིཿདབང་གིས་བྱིན་རླབ་ནུས་པ་བསྐྱེད།ཅེས་གསུངས
པའི་དདགོངས་པ་ཡིན།དངོས་གྲུབ་བླང་བའི་འཛབ།ཨོཾ་ཨཱཿཧཱུཾ་བཛྲ་གུ་རུ་པདྨ་སིདྡྷི་ཧཱུཾ་ཧཱུཾ་ཧཱུྃཿནཱ་ནཱ་ཁ་དྷེ་སིདྡྷི་ཧཱུྃ་ཧཱུྃ་ཧཱུྃ་སརྦ་སིདྡྷི་དྷ་ནཾ་མི་དྷི་ཧྲཱིཿཨཱ་ཡུཿསིདྡྷི་ས་མ་ཡ་སྡུས་སྤུསཿཞེས་པ་ཐུན་རེ་ལ་ཅི་འགྲུབ་བཟླ་ཞིང་།འདིའི་

སྐབས་ཀྱི་དམིགས་པ་ནི།དངོས་གྲུབ་བླང་ཐབས་ལས།ཅེས་བཟླས་འཇིག་རྟེན་ཁམས་ཀྱི་འདོད་ཡོན་ལྔཿབུབ་ཀྱིས་བསྡུས་ལ་ཚོགས་ལ་བསྟིམ་པར་བྱཿའཁོར་ལོས་སྒྱུར་རྒྱལ་རྒྱལ་པོའི་ཕོ་བྲང་དང་བྷརིན་ཆེན
བདུན་དང་བཀྲ་ཤིས་བརྒྱད་དང་ནིཿརྩི་བཅུད་འབྲུ་ཡི་བཅུད་དང་ཤིང་གི་བཅུདཿབཅུད་རྣམས་བསྡུས་ལ་བསྟིམ་ཞིང་སྙིང་པོ་བཟླཿབདེ་གཤེགས་རྣམས་དང་རྡོ་རྗེ་སློབ་དཔོན་གྱིསཿཚེ་ཡི་དངོས་གྲུབ་བདུད་རྩིར་བྱིན་
གྱིས་བརླབསཿགསོལ་བ་བཏབ་ཅིང་འཆི་མེད་བདུད་རྩིར་འགྱུརཿཞེས་གསུངས་པས།འཛབ་བཟླ་ཁར།འཁོར་ལོས་སྒྱུར་རྒྱལ།ཞེས་སོགས་ནས།བདུད་རྩིར་བྱིན་གྱིས་བརླབསཿཞེས་པའི་
བབར་ངག་ཏུ་བརྗོད་དེ་འཛབ་ལ་འཇུག་ཅིང་།ཇི་ལྟར་གསུངས་པ་ལྟར།འཛབ་བཟླས་པས།བདག་ལས་འོད་ཟེར་དམར་པོ་ལྕགས་ཀྱུའི་རྣམ་པ་ཅན་ཕྱོགས་བཅུར་འཕྲོས་པས།བརྟན་གཡོ་སྣོད་བཅུད
འཇིག་རྟེན་གྱི་འདོད་པའི་ཡོན་ཏན་གཟུགས་མཛེས་པ།སྒྲ་སྙན་པ།དྲི་ཞིམ་པ།རོ་བདའ་བ།རེག་བྱ་འཇམ་པ་སྟེ་ལྔས་མཚོན་ཏེ་འཁོར་ལོས་སྒྱུར་བའི་རྒྱལ་པོའི་ལོངས་སྤྱོད་རྒྱལ་སྲིད་སྣ་བདུན་བཀྲ་ཤིས་རྫས་བརྒྱད
སོགས་དང་།རྩི་བཅུད་འབྲུ་བཅུད་ཤིང་གི་བཅུད་ཅེས།རྩི་བཅུད་སྦྲང་དང་མར་ལྟ་བུ།འབྲུ་བཅུད་ཆང་ལྟ་བུ།ཤིང་བཅུད་བུ་རམ་ལྟ་བུ་སྟེ་མདོར་ན་འཇིག་རྟེན་ཁམས་ཀྱི་ཟས་ནོར་ལོངས་སྤྱོད་འདོད་རྒུའི་གཏེར་

མཛོད་ཡིད་ལ་ཅི་འདོད་ཀྱི་དངོས་པོ་དང་།བཅུད་ཀྱི་སེམས་ཅན་གྱི་ཚེ་དང་བསོད་ནམས་དབང་ཐང་གཟི་བརྗིད་ཕུན་ཚོགས་ཐམས་ཅད་དང་།ཕྱོགས་བཅུའི་སངས་རྒྱས་བྱང་སེམས་ཀྱི་ཐུགས
རྗེ་བྱིན་རླབས་དངོས་གྲུབ་མཐུ་དཔལ་སོགས་མདོར་ན་སྲིད་ཞིའི་ལེག་ཚོགས་ཐམས་ཅད་བསྡུས་ཏེ་བདག་དང་སྒྲུབ་རྫས་དང་ཚོགས་འཁོར་སོགས་ལ་ཐིམ་པར་བསམ།གཞན་ཡང་འོད་ཟེར་གྱི་འཕྲོ་འདུས།རྒྱལ
བབསྲས་བཅས་བདེ་གཤེགས་རིག་འཛིན་ཐམས་ཅད་མདུན་གྱི་ནམ་མཁར་བྱོན་ཏེ་བདག་ལ་ཤིས་བརྗོད་ཀྱི་མེ་ཏོག་འཐོར་ཞིང་སངས་རྒྱས་སུ་ལུང་སྟོན་པ་སྲིད་པ་ལས་དབུགས་དབྱུང་ཆོས་ཀྱི་རྒྱལ་ཐབས་སུ་གཟེངས་བསྟོད་པ་དང་།
སྣང་སྲིད་ལྷ་སྲིན་དྲེགས་པ་ཅན་ཐམས་ཅད་ཀྱང་དབང་དུ་འདུས་ཤིང་བཀྲའ་ཉན་གསུང་སྒྲུབ།ལྷ་མིའི་ལོངས་སྤྱོད་དངོས་གྲུབ་འདོད་ཡོན་གྱི་སྤྲིན་གཏིབས་ཤིང་ཚེ་བཅུད་བདུད་རྩིའི་ཆར་འབེབས་པ་སོགས་རྒྱས་པ་དང་དབང་།
གི་ལས་སྒྲུབ་པའི་དམིགས་པའི་འཕྲོ་འདུ་རིག་པས་སྤྲོས་ལ་བྱ།ཐུན་བསྡུ་ཁར་འཛབ་བསྐུལ་དོན་བསྟོད་བཀའ་སྲུང་མཆོད་པ་ཚོགས་འཁོར་སོགས་ལྷག་མ་ལ་ཐུག་གི་བར་དུ་བྱ།ཚོགས་ལ་རོལ།ལྷག་མ
མི་གཏོང་བར་བསག།དེ་ནུབ་འབུལ་གཏོར་ཆད་ཐོས་ཕུལ།བརྟན་མ་བསྐྱང་ངོ་།ཐཱ་དབང་པོའི་སྡེའི་ལྗགས་ཁྲིགས་སུ་དཔལ་གཏོར་ལ་དངོས་གྲུབ་བླང་བར་བཤད་ཀྱང་གབ་པའི་རྣམ་པ་ཡིན་པས།རྗེས་ཆོག་གི་

མཆོད་བསྟོད་བཟོད་གསོལ།ཉེར་བསྡུ་བསྔོ་སྨོན་ཤིས་བརྗོད་སོགས་བྱ་བ་ལས་དངོས་གྲུབ་བླངས་མི་དགོས།དགུའི་ནངས་པར་མཆོད་གཏོར་ཁ་གསོས་ནས།ཐོར་ཐུན་ལ་ཆོ་ག་སྔར་ལྟར་གཏོང་ཞིང་འཛབ་བཟླ་ཐུན་བསྡུ།
གཏེར་སྲུང་མཆོད་པ་བསྟན་སྲུང་ཡོངས་རྫོགས་ཀྱི་ཕྲིན་ལས།སྔགས་སྲུང་མར་སྔོན་ཚེ་འཁོར་འདས་དང་སྤྱིར་སངས་རྒྱས་རྡོ་རྗེ་འཆང་མ་ཙམ་བྱ།དེ་ནས་ཚོགས་འཁོར་གྱི་རིམ་པ་རྩེ་གསུམ་སྐོང་གསོའི་བར་བཏང་ནས།
ཆད་ཐོ་བརྟན་སྐྱོང་དངོས་གྲུབ་བླང་བ་བཞག།རྗེས་ཆོག་གི་མཆོད་བསྟོད་སོགས་གོང་བཞིན་བྱ།ཞོག་ཐུན་ལ་མཆོད་གཏོར་གསོས་ཏེ་ཆོ་ག་རྒྱས་པར་བཏང་ཞིང་འཛབ་གུང་ཚིགས་ལ་ཐུག་གི་བར་དུ་དྲངས་རྗེས་འཛབ།
བསྐུལ་ནས་བཟུང་ཚོགས་འཁོར་སོགས་ཐོར་ཐུན་ལྟར་རོ།།དགོངས་ཐུན་ལ་ཡང་མཆོད་གཏོར་གསོས་ཏེ་ཆོ་ག་རྒྱས་པར་བཏང་ཞིང་འཛབ་དགོངས་ཁ་བར་དུ་དྲངས།འདི་སྐབས་གཏེར་སྲུང་རྣམས་རྒྱས་པར་མཆོད
ཚོགས་སོགས་སྔ་མ་ལྟར་རོ།།སྲོད་ཐུན་ཀྱང་སྔར་བཞིན་ལ་གཏེར་སྲུང་བསྡུས་པ་དང་ཚོགས་སོགས་སྔ་མ་ལྟར་རོ།།ཚེས་བཅུའི་ཐོར་ཐུན་དང་ཞོག་ཐུན་གུང་ཚིགས་པར་ཀྱང་སྔར་བཞིན་ནོ།།ཚེས་བཅུའི་དགོངས
ཐུན་གྱི་མཇུག་ཏུ་གྲོལ་རྒྱུ་ཡིན་ན།ཆོ་ག་རྒྱས་པར་གཏང་ཞིང་།དེའི་བར་བསགས་པའི་ཚོགས་ལྷག་རྣམས་གཏང་།ཆད་ཐོས་གཏོར་མ་ཕུལ།བཤལ་ཆུས་བརྟན་མ་བསྐྱང་།སྒྲུབ་གཏོར་བསྐུལ་ཞིང་བདུད

རྩིས་བྲན་ཏེ།གཏོར་མ་དེ་ཉིད་རྡོ་རྗེ་དྲག་པོ་རྩལ་ལུས་དཀྱིལ་དང་བཅས་པའི་སྤྱི་བོར་རྡོ་རྗེ་ཐོད་ཕྲེང་རྩལ།མགྲིན་པར་པདྨ་ཐོད་ཕྲེང་རྩ་ལ།སྙིང་གར་བུདྡྷ་ཐོད་ཕྲེང་རྩལ།ལྟེ་བར་རཏྣ་ཐོད་ཕྲེང
རྩལ།གསང་བར་ཀརྨ་ཐོད་ཕྲེང་རྩལ་རྣམས་དངོས་གྲུབ་བླང་བའི་ཚིག་ཁོ་ན་ལྟར་གསལ་བཏབ་ལ།དངོས་གྲུབ་བསྐུལ་བའི་མཐར་གཏོར་མ་རང་གི་སྤྱི་བོར་ཨོཾ་ལས་འོད་ཟེར་དཀར་པོ་བྱུང་།རང་གི་སྤྱི་བོར་ཐིམ།བུམ་དབང་ཐོབ།
ལུས་སྒྲིབ་དག།སྐུ་ཡི་བྱིན་རླབས་ལུས་ལ་ཞུགས།མགྲིན་པའི་ཨཱཿལས་འོད་ཟེར་བདུད་རྩིའི་རྒྱུན་དམར་པོ་བྱུང་།རང་གི་མགྲིན་པར་ཐིམ།།གསང་དབང་ཐོབ།ངག་སྒྲིབ་དག།གསུང་གི་བྱིན་རླབས་ངག་ལ་ཞུགས།
སྐུ་གསུང་ཐུགས་ལྟེ་བ་གསང་གནས་རྣམས་ནས་འོད་ཟེར་བདུད་རྩིའི་རྒྱུན་ཁ་དོག་སྣ་ཚོགས་བྱུང་།རང་གི་སྤྱི་མགྲིན་སྙིང་ལྟེ་གསང་བར་ཐིམ།དབང་བཞི་པ་ཐོབ།སྒོ་གསུམ་གྱི་སྒྲིབ་པ་དག།སྐུ་གསུང་ཐུགས་ཀྱི་བྱིན་
རླབསས་ལུས་ངག་ཡིད་གསུམ་ལ་ཞུགས་པར་བསམ།མཐར་གཏོར་མའི་ཡེ་ཤེས་པ་གཤེགས།དམ་ཚིག་པ་བདུད་རྩིར་ཞུ་བར་མོས་ཏེ་དངོས་གྲུབ་ཀྱི་ཕྱིར་རོལ།དེ་བཞིན་དུ་སྒྲུབ་རྫས་བཟའ་བཅའ་བཏུང
པའི་རིགས་རྣམས་རོལ།ཚོགས་ཀྱི་འཁོར་ལོ་ཚིམ་པ་དྲུག་ལྡན་དུ་སྤྱད་དོ།།དེ་ཡང་།དངོས་གྲུབ་བླང་ཐབས་ལས།བདག་ཉིད་རྡོ་རྗེ་སློབ་དཔོན་གསལ་བ་ལསཿལྷ་ལ་ལྷས་མཆོད་ཞལ་ཟས་ཕུད་ལ་རོལ།

དེ་ཡི་དངོས་གྲུབ་ཚེ་ལ་དབང་བ་དང་།ལན་གསུམ་སྒྲུབ་ན་དངོས་གྲུབ་རྣམ་གཉིས་ཐེབཿརིག་འཛིན་གྲལ་ལ་ཐེ་ཚོམ་ཡོད་རེ་ཀ་ནཿམཆོག་དང་ཐུན་མོངས་དངོས་གྲུབ་ཐོབ་པར་འགྱུར།ཞེས་གསུངས་པ་ལྟར།
འགྱུར་བ་ནི་ངེས་པའོ།།དེ་རྗེས་བདག་བསྐྱེད་ལ་སྤྲོན་མཆོད་བསྟོད།གཞན་དུ་བཟོད་གསོལ་གྱི་མཐར།ཧཱུྃཿད་ནི་དཀྱིལ་འཁོར་གསལ་བཏབ་ལཿཞེས་སོགས་ཉེར་བསྡུའི་ཚིག་ངག་ཏུ་བརྗོད་ལ།དེའི་དོན
ནིནི།ཕྱི་ནང་སྣོད་བཅུད་ཐམས་ཅད་འོད་དུ་ཞུ་ནས་བདག་ལྷར་གསལ་བ་ལ་ཐིམ།བདག་ཉིད་ལུས་དཀྱིལ་དང་བཅས་པ་འོད་དུ་མེར་གྱིས་ཞུ་ནས་ཐུགས་ཀའི་ཧཱུྃ་ལ་བསྡུ།ཧཱུྃ་དེ་ཡང་ཞབས་ཀྱུ།འ་ཡིག།ཧ་ཁོག།མགོ།
བོ་ཟླ་ཚེས།ཐིག་ལེ་ནཱ་དའི་བར་གྱེན་རྫོགས་སུ་བསྡུས་ཏེ་མཐར་འཇའ་ལྟར་ཡལ་བར་བསམས་ལ་དམིགས་མེད་ཀ་དག་གི་ངང་དུ་ཅུང་ཟད་ལྷོད་ཀྱིས་ཀློད།སླར་ཡང་སྐད་ཅིག་ལ་ལྷར་ལམ་གྱིས་ལངས་ཏེ།སྣོད
བཅུད་ཐམས་ཅད་ལྷ་སྔགས་ཡེ་ཤེས་ཀྱི་རོལ་པར་བསམས་ལ་བསྔོ་སྨོན་བཀྲ་ཤིས་རྒྱུན་སྤྱོད་ཐམས་ཅད་མ་འགགས་རོལ་པ་ཆེན་པོ་སྒྱུ་མ་ལྟ་བུར་ཤེས་པར་བྱ་བ་ནི་གནད་དམ་པའོ།།དེ་ཡི་འབྲས་བུ་ནི།གསང་བ་རིན་ཆེན་འདུས།།
པའི་རྩ་བ་ལས།དངོས་དང་ཉམས་སམ་རྡོ་རྗེ་སློབ་དཔོན་གྱིཿཞལ་མཐོང་ལུང་བསྟན་མན་ངག་གནད་ཏིག་གནང་ཿཕུང་པོ་རྡོ་རྗེའི་ལུས་སུ་གྱུར་པ་དང་ཿཕྱི་ནང་པར་གཅོད་བདུད་དཔུང་འཇོམས་པ་དང་ཿཡི་དམ་གང་ཡིན

ནུས་པ་དངོས་སུ་ཐོནཿབདེ་གཤེགས་ཞལ་མཐོང་མཁའ་འགྲོས་ལུང་བསྟན་འབྱུང་ཿཆོས་ཉིད་སྐྱེ་མེད་ལྷག་མཐོང་རྒྱུད་ལ་འཆརཿཉམས་མྱོང་དམ་པའི་ཆོས་ལ་རང་བྱན་ཚུདཿཆོས་སྐུ་ཀུན་
བཟང་ཐིག་ལེ་རྫོགས་པ་དང་ཿལོངས་སྐུ་འོད་ཟེར་མཚན་དང་དཔེ་བྱད་ལྡནཿསྤྲུལ་སྐུ་སེམས་ཅན་གང་ལ་གང་འདུལ་འབྱུང་ཿཡི་གེ་འཁོར་ལོ་ཚོགས་ཆེན་ས་ལ་གནསཿདངོས་སམ་ཉམས་སུ་ཡེ་ཤེས་མཁའ
འགྲོ་ཡི་བཿནོར་བུ་བཞིན་དུ་མཆོད་ཅིང་བཀུར་སྟི་བྱེད།སྣང་སྲིད་ལྷ་འདྲེས་བཀའ་ཉན་སྲོག་སྙིང་ཕུལཿཞེས་གསུངས་པ་བཞིན་འབྱུང་བར་གདོན་མི་ཟ་བས་གུ་རུ་པདྨའི་རྡོ་རྗེའི་གསུང་གིས་མི་བསླུ་བར་ངེས་ཤེས་བསྐྱེད་དོ།།
དེ་ལྟར་དྲག་པོ་རྩལ་གྱི་བསྙེན་པའི་ཡང་ཡིག་ཟ་བ་དོན་ནོར་བུ་ཞེས་བྱ་བ་འདི་ཡང་།ཉེ་བར་གནས་པ་དགེ་སློང་དག་དབང་གིས་ནན་ཏན་ཆེན་པོས་བསྐུལ་བ་ལྟར།བྱ་བྲལ་བ་རྒན་པོ་པདྨ་ཕྲིན་ལས་ཀྱིས་རང་ལོ་ང་གསུམ་གྱི་སྟེང་དུ་རང
གནས་ཐུབ་བསྟན་གྱི་མཚམས་མལ་དུ་ཐུན་པར་ལ་བྲིས་པའི་དགེ་དེས་བདག་གཞན་ཐམས་ཅད་ཨོ་རྒྱན་བླ་མས་རྗེས་སུ་འཛིན་པའི་རྒྱུར་གྱུར་ཅིག།།དགེའོ།།

།